
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1266 

24 Μαίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του οργανισμού του ιδρύ¬ 
ματος με την επωνυμία «ΠολιτιστικόΙδρυμα Ομί¬ 
λου Πειραιώς», που κυρώθηκε με το υπ’ αριθμ. 
903/1981 Π.Δ. (ΦΕΚ 230/Α') και τροποποιήθηκε με 
τα από 16.2.1989 (ΦΕΚ 161/Β'), 14.2.2001 (ΦΕΚ 222/Β'), 
15.11.2002 (ΦΕΚ 1492/Β') και 20.1.2004 (ΦΕΚ 131/Β') 
προεδρικά διατάγματα. 1 

ΑΠΟΦΑΣΕΙΣ 

Υποβολή δηλώσεων φορολογίας εισοδήματος φυ¬ 
σικών προσώπων οικονομικού έτους 2013, με τη 
χρήση ηλεκτρονικής μεθόδου επικοινωνίας μέσω 


διαδικτύου. 2 

Διαχείριση των αστικών στερεών αποβλήτων των 
Δήμων Νάουσας, Βέροιας και Αλεξάνδρειας Π.Ε. 
Ημαθίας και του Δήμου Αριστοτέλη Π.Ε. Χαλκιδι¬ 
κής Περιφέρειας Κεντρικής Μακεδονίας. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Τροποποίηση διατάξεων του οργανισμού του ιδρύματος 
με την επωνυμία «Πολιτιστικό'Ιδρυμα Ομίλου Πειραι¬ 
ώς», που κυρώθηκε με το υπ’ αριθμ. 903/1981 Π.Δ. (ΦΕΚ 
230/Α') και τροποποιήθηκε με τα από 16.2.1989 (ΦΕΚ 
161/Β'), 14.2.2001 (ΦΕΚ 222/Β'), 15.11.2002 (ΦΕΚ 1492/ 
Β') και 20.1.2004 (ΦΕΚ 131/Β') προεδρικά διατάγματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την υπ’ αριθμ. 27710/11.3.1981 πράξη της Συμβολαιο¬ 
γράφου Αθηνών Μαρίας Πολίτου, με την οποία η Ελλη¬ 
νική Τράπεζα Βιομηχανικής Αναπτύξεως (ΕΤΒΑ Α.Ε.), σύ¬ 
στησε κοινωφελές ίδρυμα με την επωνυμία «Κοινωφελές 
Ιδρυμα Ελληνικής Τραπέζης Βιομηχανικής Αναπτύξεως». 

2. Τις διατάξεις του Π.Δ. 903/1981 (ΦΕΚ 230/Α'), με το 
οποίο εγκρίθηκε η σύσταση του ανωτέρω ιδρύματος και 
κυρώθηκε ο οργανισμός και διαχείρισης αυτού, ο οποίος 
τροποποιήθηκε με τα από 16.2.1989 (ΦΕΚ 161/Β'), 14.2.2001 
(ΦΕΚ 222/Β'), 15.11.2002 (ΦΕΚ 1492/Β'), με το οποίο και με¬ 


τονομάστηκε σε «ΠολιτιστικόΊδρυμα Ομίλου Πειραιώς», 
και το από 20.1.2004 (ΦΕΚ 131/Β') προεδρικό διάταγμα. 

3. Τις διατάξεις των άρθρων 98 του Α.Ν. 2039/1939,110 
του Αστικού Κώδικα και 101 και 119 του ΕισΝΑΚ. 

4. Την υπ’ αριθμ. Δ6Α1104503 ΕΞ 2011/21.7.2011 (ΦΕΚ 
1670/Β') κοινή απόφαση των Υπουργών Διοικητικής 
Μεταρρύθμισης και Ηλεκτρονικής Διακυβέρνησης και 
Οικονομικών περί έναρξης λειτουργίας της Γενικής 
Γραμματείας Δημόσιας Περιουσίας. 

5. Τις διατάξεις του Π.Δ. 85/2012 (ΦΕΚ 141/Α'). 

6. Την υπ’ αριθμ. 27/27.6.2012 (ΦΕΚ 2048/Β') απόφαση 
του Πρωθυπουργού περί καθορισμού των αρμοδιοτήτων 
του Αναπληρωτή Υπουργού Παιδείας και Θρησκευμά¬ 
των, Πολιτισμού και Αθλητισμού. 

7. Το υπ’ αριθμ. 301/30.5.2012 πρακτικό συνεδρίασης 
του Διοικητικού Συμβουλίου του Ιδρύματος. 

8. Την υπ’ αριθμ. 19/20.6.2012 γνωμοδότηση του Συμ¬ 
βουλίου Εθνικών Κληροδοτημάτων. 

Με πρόταση του Υπουργού Οικονομικών, του Αναπλη¬ 
ρωτή Υπουργού Παιδείας και Θρησκευμάτων, Πολιτι¬ 
σμού και Αθλητισμού και του Υπουργού Περιβάλλοντος, 
Ενέργειας και Κλιματικής Αλλαγής αποφασίζουμε: 

Αρθρο μόνο 

Τροποποιείται το άρθρο 9 παρ. 7, 8 και 9 του οργανι¬ 
σμού του ιδρύματος με την επωνυμία «Πολιτιστικό'Ιδρυμα 
Ομίλου Πειραιώς», ο οποίος κυρώθηκε με το υπ’ αριθμ. 
903/1981 Π.Δ. (ΦΕΚ 230/Α') και τροποποιήθηκε με τα από 
16.2.1989 (ΦΕΚ 161/Β'), 14.2.2001 (ΦΕΚ 222/Β'), 15.11.2002 (ΦΕΚ 
1492/Β') και 20.1.2004 (ΦΕΚ 131/Β') προεδρικά διατάγματα, 
σύμφωνα με το υπ’ αριθμ. 301/30.5.2012 πρακτικό του 
Διοικητικού Συμβουλίου του Ιδρύματος, ως ακολούθως: 

«Άρθρο 9 

7. Η προμήθεια ειδών και η εκτέλεση εργασιών μέχρι 
του ποσού των είκοσι χιλιάδων (20.000) ευρώ γίνεται 
χωρίς διαγωνισμό. 

8. Προμήθειες και εργασίες που απαιτούν δαπάνη από 
του ποσού των είκοσι χιλιάδων ενός (20.001) ευρώ έως 
εξήντα χιλιάδες (60.000) ευρώ γίνονται με πρόχειρο 
διαγωνισμό. 

9. Για προμήθειες και δαπάνες γενικά πάνω από εξή¬ 
ντα χιλιάδες ένα (60.001) ευρώ απαιτείται απόφαση του 
Διοικητικού Συμβουλίου που να εγκρίνει την εκτέλεσή 
τους και ενεργούνται με τακτικό διαγωνισμό. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στους Υπουργό Οικονομικών, Αναπληρωτή Υπουργό 
Παιδείας και Θρησκευμάτων, Πολιτισμού και Αθλητι¬ 
σμού, Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 20 Μαΐου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΤΖΑΒΑΡΑΣ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΕΥΑΓΓΕΛΟΣ ΛΙΒΙΕΡΑΤΟΣ 
-♦- 

ΑΠΟΦΑΣΕΙ Σ 

Αριθμ. 1114 (2) 

Υποβολή δηλώσεων φορολογίας εισοδήματος φυσικών 
προσώπων οικονομικού έτους 2013, με τη χρήση ηλεκ¬ 
τρονικής μεθόδου επικοινωνίας μέσω διαδικτύου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την υπ’ αριθμ. ΥΠΟΙΚ07927ΕΞ/19.9.2012 (ΦΕΚ 2574 Β'Ι 
24.9.2012) κοινή απόφαση του Πρωθυπουργού και του 
Υπουργού Οικονομικών, με την οποία ανατίθενται αρ¬ 
μοδιότητες στον Υφυπουργό Οικονομικών Γεώργιο 
Μαυραγάνη. 

2. Τις διατάξεις των άρθρων 61 και 62 του ΚΦΕ (ΦΕΚ 
151/Α716.9.1994). 

3. Τις διατάξεις της παραγράφου 5 του άρθρου 18 
του Ν. 2753/1999 (ΦΕΚ 249/Α717.11.1999), σύμφωνα με τις 

οποίες.«Με αποφάσεις του Υπουργού Οικονομικών, 

που δημοσιεύονται στην Εφημερίδα της Κυβερνήσεως, 
δύναται να καθορίζονται οι διαδικασίες, οι λεπτομέρειες 
και ό,τι άλλο απαιτείται, ώστε οι δηλώσεις οποιουδήπο- 
τε φορολογικού αντικειμένου, καθώς και τα τελωνειακό 
παραστατικά να μπορούν να υποβάλλονται και με τη 
χρήση σύγχρονων ηλεκτρονικών μεθόδων και δικτυακών 
υποδομών». 

4. Την ανάγκη διευκόλυνσης των υπόχρεων σε υπο¬ 
βολή της ετήσιας δήλωσης φορολογίας εισοδήματος, 
με τη χρήση ηλεκτρονικής μεθόδου επικοινωνίας μέσω 
του ειδικού δικτύου ΤΑΧΙδηοΙ, στα πλαίσια απλοποίησης 
των φορολογικών διαδικασιών και των διαμορφωθεισών 
νέων συνθηκών, στον τομέα οργάνωσης των φορολο¬ 
γικών υπηρεσιών. 

5. Το γεγονός ότι με την ηλεκτρονική υποβολή των 
φορολογικών δηλώσεων επιτυγχάνεται η άμεση εκκα¬ 
θάρισή τους. 

6. Τις διατάξεις της παραγράφου 6 του άρθρου 20 
του Ν. 3943/2011 (ΦΕΚ 66/Α731.3.2011), με τις οποίες πα¬ 
ρέχεται εξουσιοδότηση στον Υπουργό Οικονομικών να 
καθορίζει τις διαδικασίες υποβολής των δηλώσεων και 
κάθε άλλο σχετικό θέμα. 


7. Την υπ’ αριθμ. ΠΟΑ. 1094/2013 υπουργική απόφα¬ 
ση (ΦΕΚ 1072/Β730.4.2013) που αφορά την παράταση 
ισχύος κωδικών πρόσβασης χρηστών στις ηλεκτρονικές 
υπηρεσίες. 

8. Την υπ’ αριθμ. 1011563/264/Α0012/5.2.2003 διαταγή 
μας, σχετικά με την υποβολή δηλώσεων φορολογίας 
εισοδήματος φυσικών προσώπων μέσω λογιστών. 

9. Την υπ’ αριθμ. ΠΟΛ.1008/2011 υπουργική απόφαση 
(ΦΕΚ 136/Β79-2.2011), που αφορά τον καθορισμό ορί¬ 
ων ακαθαρίστων εσόδων επιχειρήσεων και ελευθέρων 
επαγγελματιών, πάνω από τα οποία υφίσταται υπο¬ 
χρέωση υπογραφής των δηλώσεων από λογιστή φο¬ 
ροτεχνικό. 

10. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Οι ετήσιες δηλώσεις φορολογίας εισοδήματος οι¬ 
κονομικού έτους 2013, των υπόχρεων της παραγράφου 
1 του άρθρου 61 του ΚΦΕ υποβάλλονται υποχρεωτικά, 
με τη χρήση ηλεκτρονικής μεθόδου επικοινωνίας μέσω 
διαδικτύου. 

2. Τα παραπάνω ισχύουν για δηλώσεις που υποβάλλο¬ 
νται είτε από τους ίδιους με τους δικούς τους κωδικούς 
πρόσβασης, είτε από εξουσιοδοτημένο λογιστή - φορο¬ 
τεχνικό με τους προσωπικούς του κωδικούς πρόσβασης, 
η οποία εξουσιοδότηση θα αφορά την διαχείριση των 
εντύπων Ε1, Ε2 (όπως έχουν ενημερωθεί από τα αρχεία 
της ΓΓΠΣ) και το Ε3 ανεξάρτητα αν οι υπόχρεοι είναι 
εγγεγραμμένοι στις ηλεκτρονικές υπηρεσίες Ταχίε ηοΐ. 
Στην περίπτωση αυτή απαιτούνται υπεύθυνες δηλώσεις 
του Ν. 1599/1986 με γνήσιο της υπογραφής του φορολο¬ 
γούμενου και της συζύγου του προς το λογιστή. 

3. Οι δηλώσεις των αποβιωσάντων υποβάλλονται 
αποκλειστικά χειρόγραφα στην αρμόδια Δ.Ο.Υ. Στην 
περίπτωση αυτή απαιτείται ενημέρωση του Τμήματος 
Μητρώου της Δ.Ο.Υ του αποβιώσαντος πριν από την 
υποβολή της δήλωσης. 

4. Σε περίπτωση που δεν υπάρχει η δυνατότητα ηλε¬ 
κτρονικής υποβολής λόγω αποδεδειγμένης τεχνικής 
αδυναμίας που δεν μπορεί να αντιμετωπιστεί από την 
ΓΓΠΣ ή εφόσον κρίνεται από τον αρμόδιο Προϊστά¬ 
μενο Δ.Ο.Υ. σε εξαιρετικές περιπτώσεις, ότι συντρέχει 
αντικειμενική και πραγματική αδυναμία υποβολής της 
δήλωσης με ηλεκτρονικό τρόπο, επιτρέπεται να υπο¬ 
βληθούν αυτές σε έντυπη μορφή στις αρμόδιες Δ.Ο.Υ.. 

5. Οι κωδικοί των χρηστών του ΤαχίεΝθΙ που αυτή τη 
στιγμή κάνουν χρήση των υφισταμένων ηλεκτρονικών 
υπηρεσιών, θα διατηρηθούν σε ισχύ μέχρι και την 30η 
Αυγούστου 2013 και θα μπορούν να υποβάλλουν κάθε 
είδους δήλωση. 

6. Οι αρχικές εμπρόθεσμες και εκπρόθεσμες δηλώσεις 
των φυσικών προσώπων, θα υποβάλλονται ηλεκτρονικά 
μέσω διαδικτύου. Αντιθέτως οι συμπληρωματικές και 
τροποποιητικές δηλώσεις θα υποβάλλονται χειρόγραφα 
στις αρμόδιες Δ.Ο.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαΐου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. Οίκ. 22158/2426 (3) 

Διαχείριση των αστικών στερεών αποβλήτων των Δή¬ 
μων Νάουσας, Βέροιας και Αλεξάνδρειας Π.Ε. Ημα¬ 
θίας και του Δήμου Αριστοτέλη Π.Ε. Χαλκιδικής Πε¬ 
ριφέρειας Κεντρικής Μακεδονίας. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ - 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

1. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμ¬ 
μα Καλλικράτης» (ΦΕΚ 87/Α'), όπως τροποποιήθηκε και 
ισχύει. 

2. Τις διατάξεις του άρθρου 12 του Ν. 1650/1986 όπως 
ισχύει και ειδικά την παράγραφο 5 αυτού, σε συνδυασμό 
με το εδάφιο β' του άρθρου 3, το άρθρο 44 και την 
παράγραφο 5 του άρθρου 57 του Ν. 4042/2012 «Ποινική 
προστασία του περιβάλλοντος - Εναρμόνιση με την 
Οδηγία 2008/99/ΕΚ - Πλαίσιο παραγωγής και διαχείρι¬ 
σης αποβλήτων - Εναρμόνιση με την Οδηγία 2008/98/ 
ΕΚ - Ρύθμιση θεμάτων Υπουργείου Περιβάλλοντος Ενέρ¬ 
γειας και Κλιματικής Αλλαγής» (ΦΕΚ 24/Α'). 

3. Τις διατάξεις του ΠΔ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141/Α72012). 

4. Το ΠΔ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α721.6.2012). 

5. Την υπ’ αριθμ. Υ46/2012απόφαση του Πρωθυπουργού 
«Καθορισμός Αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλα¬ 
γής Σταύρου Καλαφάτη» (ΦΕΚ 2101/Β79-7.2012), όπως 
τροποποιήθηκε με την με αριθμ. Υ157/2012 Απόφαση 
Πρωθυπουργού (ΦΕΚ 2312/Β79.8.2012). 

6. Την υπ’ αριθμ. 2527/2009 απόφαση «Ειδικότερα ζητή¬ 
ματα και θέματα αναφορικά με τη λειτουργία, την άσκη¬ 
ση των δραστηριοτήτων και την άσκηση τιμολογιακής 
πολιτικής των Φορέων Διαχείρισης Στερεών Αποβλήτων 
(ΦΟΔΣΑ)» (ΦΕΚ 83/Β'). 

7. Την παράγραφο 12 του άρθρου 25 του Ν. 1828/1989 
«Αναμόρφωση της φορολογίας εισοδήματος και άλλες 
διατάξεις» (ΦΕΚ 2/Α'). 

8. Τις διατάξεις της υπ’ αριθμ. Η.Π. 29407/3508/2002 
κοινής υπουργικής απόφασης «Μέτρα και όροι για την 
υγειονομική ταφή των αποβλήτων» (ΦΕΚ 1572/Β'), όπως 
τροποποιήθηκε και ισχύει. 

9. Τις διατάξεις της υπ’ αριθμ. Η.Π.50910/2727/2003 
κοινής υπουργικής απόφασης «Μέτρα και όροι για τη 
διαχείριση στερεών αποβλήτων. Εθνικός και Περιφε¬ 
ρειακός σχεδιασμός διαχείρισης» (ΦΕΚ 1909/Β'), όπως 
τροποποιήθηκε και ισχύει. 

10. Την υπ’ αριθμ. Οικ. 129043/4345/8.7.2011 εγκύκλιο 
Υ.ΠΕ.Κ.Α. με θέμα «Εφαρμογή νομοθεσίας για τη διαχεί¬ 
ριση μη επικίνδυνων στερεών αποβλήτων». 

11. Την υπ’ αριθμ. 2003/33/ΕΚ απόφαση του Συμβουλίου 
για τον καθορισμό κριτηρίων και διαδικασιών αποδοχής 
των αποβλήτων στους χώρους υγειονομικής ταφής σύμ¬ 
φωνα με το άρθρο 16 και το παράρτημα II της οδηγίας 
1999/31/ΕΚ (ΕΕ Ε 11/16.1.2003/σελ. 27). 

12. Την υπ’ αριθμ. 12278/2.5.2012 κοινή υπουργική από¬ 
φαση Υπουργών Εσωτερικών και Περιβάλλοντος, Ενέρ¬ 
γειας και Κλιματικής Αλλαγής Σταύρου Καλαφάτη (ΦΕΚ 


1440/Β72.5.2012) με θέμα «Διάθεση των αστικών αποβλή¬ 
των του Δήμου Νάουσας της Περιφερειακής Ενότητας 
(Π.Ε.) Ημαθίας». 

13. Το γεγονός της καθυστέρησης υλοποίησης και μη 
εισέτι έναρξης λειτουργίας των υποδομών διαχείρισης 
στερεών αποβλήτων, που προβλέπονται από τον ισχύ- 
οντα Περιφερειακό Σχεδίασμά Διαχείρισης Αποβλήτων 
(ΠΕ.Σ.Δ.Α.) Περιφέρειας Κεντρικής Μακεδονίας για την 
εξυπηρέτηση των Δήμων του θέματος. 

14. Την ανάγκη αποκατάστασης όλων των Ανεξέλε¬ 
γκτων Χώρων Διάθεσης Αποβλήτων (Χ.Α.Δ.Α.) και την 
αποφυγή δημιουργίας νέων Χ.Α.Δ.Α., χάριν της προ¬ 
στασίας της δημόσιας υγείας και του περιβάλλοντος, 
σύμφωνα με την εθνική και κοινοτική νομοθεσία. 

15. Την από 6.3.2013 με αριθμ. πρωτ. 22158/2426/5.4.2013 
Δ.Π.Σ. τεχνική έκθεση με θέμα «Δυνατότητα εξυπηρέτη¬ 
σης Δήμων Βέροιας, Νάουσας. Αλεξάνδρειας και Αριστο¬ 
τέλη από γειτονικούς Χ.Υ.Τ.Α.» της Μονάδας Τεχνικής 
ΥποστήριξηςΈργων Στερεών και Υγρών Αποβλήτων στο 
Υ.ΠΕ.Κ.Α. και της Ομάδας Χ.Α.Δ.Α. της ΜΟΔαε. 

16. Την εγγύτητα των νομίμως λειτουργούντων Χ.Υ.Τ.Α. 
υποδοχής προς τους αντίστοιχους εξυπηρετούμενους 
Δήμους, σε συνδυασμό με τη φέρουσα ικανότητα και 
την υπολειπόμενη χωρητικότητά τους. 

17. Το γεγονός ότι δεν προκαλείται δαπάνη σε βάρος 
του κρατικού προϋπολογισμού, αλλά προκαλείται δαπά¬ 
νη σε βάρος του προϋπολογισμού των εξυπηρετούμε¬ 
νων Δήμων, η οποία θα καλυφθεί από τα ανταποδοτικά 
τέλη, το ύψος της οποίας δεν μπορεί εκ των προτέρων 
να υπολογισθεί, αποφασίζουμε: 

Την προσωρινή τελική διάθεση των αστικών στερεών 
αποβλήτων (Α.Σ.Α.) των Δήμων Νάουσας, Βέροιας και 
Αλεξάνδρειας Π.Ε. Ημαθίας και του Δήμου Αριστοτέλη 
Π.Ε. Χαλκιδικής σε νόμιμα λειτουργούσες εγκαταστά¬ 
σεις διάθεσης (Χώροι Υγειονομικής Ταφής, Χ.Υ.Τ.), κατά 
παρέκκλιση των εν ισχύ Περιφερειακών Σχεδιασμών Δι¬ 
αχείρισης Αποβλήτων (ΠΕ.Σ.Δ.Α.) Κεντρικής Μακεδονίας 
και Δυτικής Μακεδονίας. 

Η προσωρινή αυτή διαχείριση επιβάλλεται προκει- 
μένου να καταστεί εφικτή η παύση λειτουργίας ή να 
αποτραπεί η ενεργοποίηση και να υλοποιηθεί η απο¬ 
κατάσταση των Χώρων Ανεξέλεγκτης Διάθεσης Απο¬ 
βλήτων (Χ.Α.Δ.Α.) που εξυπηρετούσαν τους εν λόγω 
Δήμους λόγω της μη εισέτι έναρξης λειτουργίας των 
αντίστοιχων υποδομών διαχείρισης στερεών αποβλή¬ 
των, που προβλέπονται από τον ισχύοντα Περιφερειακό 
Σχεδίασμά Διαχείρισης Αποβλήτων (ΠΕ.Σ.Δ.Α.) Περιφέ¬ 
ρειας Κεντρικής Μακεδονίας και έχει ως ακολούθως: 

1. Από την έναρξη ισχύος της παρούσας απόφασης, τα 
αστικά στερεά απόβλητα (Α.Σ.Α.) του Δήμου Νάουσας 
Π.Ε. Ημαθίας θα διατίθενται στο Χ.Υ.Τ.Α. 2ης Δ.Ε. Πέλ¬ 
λας (Εδεσσας). Το τέλος χρήσης, ανά τόνο, του Χ.Υ.Τ.Α. 
καθορίζεται ίσο με το αντίστοιχο που έχει οριστεί για 
τα μέλη του Φορέα Διαχείρισης Στερεών Αποβλήτων 
(ΦΟ.Δ.Σ.Α.) του Χ.Υ.Τ.Α. και δεν σχετίζεται με το ειδικό 
τέλος ταφής του άρθρου 43 του Ν. 4042/2012. 

2. Από την έναρξη ισχύος της παρούσας απόφασης 
τα αστικά στερεά απόβλητα (Α.Σ.Α.) του Δήμου Βέροιας 
Π.Ε. Ημαθίας θα διατίθενται στο Χ.Υ.Τ.Α. Δυτικής Μα¬ 
κεδονίας. Το τέλος χρήσης, ανά τόνο, του παραπάνω 
Χ.Υ.Τ.Α. καθορίζεται με βάση την τιμολογιακή πολιτική 
του Φορέα Διαχείρισης Στερεών Αποβλήτων (ΦΟ.Δ.Σ.Α.) 
του Χ.Υ.Τ.Α. Δυτικής Μακεδονίας και υφιστάμενη σχετική 

συμφωνία με το Δήμο Βέροιας και δεν σχετίζεται με 
το ειδικό τέλος ταφής του άρθρου 43 του Ν. 4042/2012. 

3. Από την έναρξη ισχύος της παρούσας απόφασης 
τα αστικά στερεά απόβλητα (Α.Σ.Α.) του Δήμου Αλεξάν¬ 
δρειας Π.Ε. Ημαθίας θα διατίθενται στο Χ.Υ.Τ.Α. 3ης ΔΕ. 
Πέλλας (Γιαννιτσών). Το τέλος χρήσης, ανά τόνο, του 
παραπάνω Χ.Υ.Τ.Α. καθορίζεται με βάση την τιμολογι¬ 
ακή πολιτική του Φορέα Διαχείρισης Στερεών Αποβλή¬ 
των (ΦΟ.Δ.Σ.Α.) του Χ.Υ.Τ.Α. Γιαννιτσών και υφιστάμενη 
σχετική συμφωνία με το Δήμο Αλεξάνδρειας και δε 
σχετίζεται με το ειδικό τέλος ταφής του άρθρου 43 
του Ν. 4042/2012. 

4. Από την έναρξη ισχύος της παρούσας απόφασης 
τα αστικά στερεά απόβλητα (Α.Σ.Α.) του Δήμου Αριστο¬ 
τέλη Π.Ε. Χαλκιδικής θα διατίθενται στο Χ.Υ.Τ.Α. 3ης 
Δ.Ε. Χαλκιδικής (Πολυγύρου). Το τέλος χρήσης, ανά 
τόνο, του παραπάνω Χ.Υ.Τ.Α. καθορίζεται με βάση την 
τιμολογιακή πολιτική του Φορέα Διαχείρισης Στερεών 
Αποβλήτων (ΦΟ.Δ.Σ.Α.) του Χ.Υ.Τ.Α. Πολυγύρου και υφι¬ 
στάμενη σχετική συμφωνία με το Δήμο Αριστοτέλη και 
δε σχετίζεται με το ειδικό τέλος ταφής του άρθρου 43 
του Ν. 4042/2012. 

5. Στους εν λόγω Χ.Υ.Τ.Α. αποδεκτά θα γίνονται μόνο 
τα απόβλητα με κωδικό του Ευρωπαϊκού Καταλόγου 
Αποβλήτων (Ε.Κ.Α.) 20 «Δημοτικά απόβλητα» (υπ’ αριθμ. 
50910/2727/2003 κοινή υπουργική απίοφαση - Παράρτη¬ 
μα ΙΒ) και ειδικότερα τα απόβλητα που μνημονεύονται 
στις οικείες αποφάσεις έγκρισης περιβαλλοντικών όρων 
(Α.Ε.Π.Ο.) και άδειες λειτουργίας. 

6. Οι Δήμοι Νάουσας, Βέροιας, Αλεξάνδρειας της Π.Ε. 
Ημαθίας οφείλουν: 

α) Να μεταφέρουν τα αστικά στερεά απόβλητα τους 
στις υποδεικνυόμενες στην παρούσα νόμιμα λειτουρ¬ 
γούσες εγκαταστάσεις (Χ.Υ.Τ.) και να καταβάλουν το 
τέλος χρήσης. 

β) Να μεριμνήσουν για την ταχεία υλοποίηση των 
έργων αποκατάστασης των Χ.Α.Δ.Α. της περιοχής ευ¬ 
θύνης τους. 

γ) Να εφαρμόζουν εντατικά το πρόγραμμα ξεχωριστής 
συλλογής συσκευασιών στο πλαίσιο των υφιστάμενων 
συμβάσεων συνεργασίας με Σύστημα Εναλλακτικής Δι¬ 
αχείρισης Συσκευασιών, υπό την εποπτεία του Ελλη¬ 
νικού Οργανισμού Ανακύκλωσης (Ε.Ο.ΑΝ.), προκειμένου 
να καταστεί εφικτή η μείωση της ποσότητας των προς 
διάθεση αποβλήτων. 

7. Ο Δήμος Αριστοτέλης οφείλει: 

α) Να μεταφέρει τα αστικά στερεά απόβλητα του 
στην υποδεικνυόμενη στην παρούσα νόμιμα λειτουργού¬ 
σα εγκατάσταση (Χ.Υ.Τ.Α.) και να καταβάλει το τέλος 
χρήσης. 

β) Να μεριμνήσει για την ταχεία υλοποίηση των έργων 
αποκατάστασης των Χ.Α.Δ.Α. της περιοχής ευθύνης του. 

γ) Να εφαρμόσει πρόγραμμα ξεχωριστής συλλογής 
συσκευασιών στο πλαίσιο σύμβασης συνεργασίας με 
Σύστημα Εναλλακτικής Διαχείρισης Συσκευασιών, υπό 


την εποπτεία του Ελληνικού Οργανισμού Ανακύκλωσης 
(Ε.Ο.ΑΝ.), το αργότερο εντός τριών (3) μηνών από την 
έναρξη ισχύος της παρούσας, προκειμένου να κατα¬ 
στεί εφικτή η μείωση της ποσότητας των προς διάθεση 
αποβλήτων. 

8. Οι Φορείς Διαχείρισης των Χ.Υ.Τ.Α. οφείλουν: 

α) Να αποδέχονται υποχρεωτικά τα αστικά απόβλητα 
των Δήμων Νάουσας, Βέροιας, Αλεξάνδρειας της Π.Ε. 
Ημαθίας και Αριστοτέλη της Π.Ε. Χαλκιδικής, σύμφωνα 
με τα προβλεπόμενα στις παραγράφους 1, 2, 3 και 4 
της παρούσας. 

β) Να ελέγχουν τη σύνθεση, το είδος ή την ποιότητα 
και την ποσότητα των αποβλήτων που μεταφέρουν στις 
εγκαταστάσεις των Χ.Υ.Τ.Α. οι εξυπηρετούμενοι Δήμοι, 
ώστε να είναι αποδεκτά σύμφωνα με τα οριζόμενα στην 
παρούσα, σύμφωνα με τις αδειοδοτήσεις της εγκατά¬ 
στασης υποδοχής ως προς τα κριτήρια αποδοχής και 
γενικότερα με τις σχετικές διατάξεις της κείμενης νο¬ 
μοθεσίας. 

9. Για να εξασφαλιστεί η ιχνηλασιμότητα των απο¬ 
βλήτων (παραγωγός - συλλογέας - μεταφορέας - πα¬ 
ραλήπτης), τα απόβλητα θα διακινούνται με «έντυπο 
παρακολούθησης αποβλήτου», που είναι τριπλότυπα 
έντυπα με βάση το υπόδειγμα του Παραρτήματος II της 
(10) σχετικής Εγκυκλίου Υ.ΠΕ.Κ.Α. Το τριπλότυπο έντυπο 
συμπληρώνεται από τους Δήμους Βέροιας, Νάουσας, 
Αλεξάνδρειας και Αριστοτέλη (παραγωγό ή κάτοχο του 
αποβλήτου που ξεκινά η φόρτωση). Το στέλεχος Α' 
επιστρέφει μετά την παραλαβή στον παραγωγό ή τον 
κάτοχο του αποβλήτου. Το στέλεχος Β' είναι για το 
αρχείο του συλλέκτη μεταφορέα (εάν είναι επιχείρη¬ 
ση συλλογής - μεταφοράς, αλλιώς για το αρχείο του 
δήμου) και το στέλεχος Γ' παραμένει στον παραλήπτη 
Φορέα Διαχείρισης του Χ.Υ.Τ.Α. 

10. Σε περίπτωση παράλειψης εφαρμογής της πα¬ 
ρούσας απόφασης, καταλογίζονται ποινικές, αστικές ή 
διοικητικές ευθύνες στον υπεύθυνο για την μη εφαρ¬ 
μογή της φορέα, όπως προβλέπεται από τις κείμενες 
διατάξεις. 

11. Η παρούσα απόφαση ισχύει από την ημέρα δημοσί¬ 
ευσής της στην Εφημερίδα της Κυβερνήσεως και εφαρ¬ 
μόζεται μέχρι την έναρξη λειτουργίας των υποδομών 
διαχείρισης που προβλέπονται στον ΠΕΣΔΑ Κεντρικής 
Μακεδονίας για την εξυπηρέτηση των εν θέματι Δήμων 
ή, κατά μέγιστο για διάστημα τριών (3) ετών από την 
έναρξη ισχύος της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μάΐου 2013 

ΟΙ ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 
ΕΣΩΤΕΡΙΚΩΝ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΕΥΡΙΠΙΔΗΣ ΣΤΥΛΙΑΝΙΔΗΣ ΣΤΑΥΡΟΣ ΚΑΛΑΦΑΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













